Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka
dňa 5.mája 2009

Materiál číslo: 351/2009

K bodu: Projektový zámer Digitálny úrad

Predkladá:				        Návrh uznesenia:

Marián Miškanin 			        Miestne zastupiteľstvo mestskej časti prednosta MÚ			                    Bratsilava-Petržalka
				
					        s ch v a ľ u j e 

Prerokované:                                               
porada starostu – 14.4.2009                        a. Projektový zámer Digitálny úrad 
Miestna rada 21.4.2009                               b. predpokladané náklady na kofinancovanie 
 realizácie  projektu v sume 16500€
                                                                    c. predpokladané náklady na vypracovanie
                                                                        projektu v sume 4150€

                                                                     u k l a d á

                                                                     prednostovi miestneho úradu zabezpečiť
                                                                     vypracovanie projektu

Spracovateľ:				
Dušan Vávra
referát štrukturálnych fondov
Dušan Bachratý
referát informatiky	

Dôvodová správa

V rámci prechodného obdobia vstupu Slovenska do Európskej únie je možnosť čerpať finančné prostriedky z grantov EÚ na postupné vyrovnávanie rozdielov medzi štátmi a jednotlivými regiónmi vo viacerých oblastiach.

MČ Bratislava – Petržalka reagovala na túto situáciu vypracovaním vlastných dokumentov, Programové priority samosprávy na roky 2007 – 2010, PHSR a Koncepcia rozvoja informačných systémov. Vychádzajúc z týchto dokumentov a možnosti čerpania finančných prostriedkov spĺňa projektový zámer Digitálny úrad podmienku kofinancovania za účelom jeho realizácie.

Hlavnou podstatou projektového zámeru je vybudovanie moderného bezpapierového digitálneho úradu. Cieľom je zefektívnenie procesov, zjednodušenie komunikácie, elektronizácia agend s prepojením na elektronickú podateľňu úradu a kanceláriu prvého kontaktu.

Digitálny úrad na báze portálového riešenia (datový sklad, formuláre) založený na procesoch nad elektronickými dokumentmi, bude tiež dobrým východiskovým základom na zavedenie skúšobnej prevádzky, poskytovania elektronických služieb občanom cez internet (podávanie žiadostí, vypĺňanie a zasielanie formulárov a s tým súvisiace platby).

K projektovému zámeru je vypracovaný samostatný materiál na prerokovanie a obsahuje predpokladané náklady spojené s realizáciou, ako aj spoluúčasť MČ Bratislava – Petržalka na jeho financovaní, pričom presná výška bude známa až po uzavretí zmlúv s vybranými zhotoviteľmi formou výberového konania. V rámci samotného financovania realizácie projektu platí, že prijímateľ sa podieľa sumou 5% z celkových nákladov.

Realizácia projektu Digitálny úrad je v súlade s plnením cieľov Programových priorít samosprávy a Koncepcie rozvoja informačných systémov.

PROJEKTOVÝ ZÁMER
1.	Pracovný názov projektu: Digitálny úrad

2.	Základný popis projektu: elektronizácia procesov a agend na miestom úrade

3.	Projektový zámer predkladá: referát informatiky

Cieľ projektu: vybudovanie bezpapierového a moderného digitálneho úradu, ktorý bude občanom poskytovať kvalitné informácie a služby. Následné zlepšenie a rozšírenie elektronických služieb pre obojstrannú komunikáciu. Cieľom je aj sprehľadnenie jednotlivých činností na úrade, zlepšenie ich celkovej dostupnosti a vzájomnej previazanosti v nadväznosti na koordináciu jednotlivých úkonov ktoré spolu súvisia. Z toho vyplýva vyššia kvalita a efektivita poskytovaných služieb, ako aj urýchlenie ich vybavovania. 
Špecifický cieľ projektu: elektronizácia procesov a agend s prepojením na elektronickú podateľňu úradu a kanceláriu prvého kontaktu - moderný digitálny úrad, ktorý občanom umožní vybavovanie občianskych záležitostí a potrieb (podávanie žiadostí, vypĺňanie formulárov a s tým súvisiace platby) pomocou poskytovaných elektronických služieb cez internet.

Aktivity projektu:                                                                                                                

Riadiace a podporné aktivity – Do týchto aktivít sú zaradené aktivity súvisiace s vykonávaním nevyhnutných činností a vo vzťahu k sprostredkovateľskému orgánu – administratívna a finančná implementácia projektu, monitoring projektu, publicita atď. aktivity súvisiace s manažovaním projektu ( vytvorenie pracovného tímu, metodické riadenie, organizovanie pracovných stretnutí a pod.). Tieto aktivity zahŕňajú obstaranie a využitie PC, softvéru a pomôcok potrebného na realizáciu hlavných aktivít a výstupov projektu.

Koordinácia projektu a podporné aktivity

•	Vytvorenie pracovného tímu
•	Riadenie projektu ( plánovanie, organizovanie pracovných stretnutí, interné monitorovanie a reporting,..)
•	Organizačné zabezpečenie projektu -  vybavenie miestnosti pre projekt, zabezpečenie internetu, zabezpečenie pozvánok na stretnutia ...)
•	Administrácia projektu ( zabezpečenie administratívnej a finančnej stránky projektu)

Zariadenie a vybavenie projektu
Hardvér a softvér vybavenie ( PC, softvérové riešenia ) pomôcky, atď., na zabezpečenie realizácie hlavných aktivít a výstupov projektu

Monitoring a hodnotenie projektu
Zabezpečenie monitoringu projektu v prípravnej fáze, priebehu realizácie projektu

Propagácia projektu
Propagácia a publicita projektu – formou internetových stránok, v tlači

Hlavné aktivity projektu
Do týchto aktivít sú zaradené aktivity spojené s výkonom odborných činností projektu. Aktivity sa realizujú prostredníctvom pracovného tímu, ktorý sa skladá z interných a externých členov projektu potrebných počas celej realizácie doby implementácie projektu.
4.   Rozpočet projektu 

Nakoľko realizácia bude riešená dodávateľsky nemožno presne vyčísliť túto sumu.     Na základe predložených ponúk a konzultácií s odbornými spoločnosťami sú celkové predpokladané náklady na projekt 330 tis € (cca 9,94 mil. Sk). Presná cena bude známa až po výbere dodávateľa.
Pri spracovaní finančného odhadu sme vychádzali z nasledovných hardvérových a softvérových riešení a služieb:
-	vybudovanie portálového riešenia (intranet, extranet),
-	zriadenie elektronickej podateľne s prepojením na spisovú službu úradu,
-	prevod dokumentov do elektronickej podoby,
-	definovanie procesov nad elektronickými dokumentmi,
-	vytvorenie spoločných pracovných priestorov – workflow,
-	vytvorenie dátovej základne,
-	pripojenie zriadených organizácií k dátovej základni úradu,
-	vytvorenie manažérskeho modulu pre prístup k aktuálnym a komplexným informáciám,
-	poskytovanie elektronických služieb na základe európskej legislatívy (20 -30 druhov elektronických služieb),
-	zabezpečenie hardvéru, ktorý spĺňa parametre projektu.

Predpokladané miesto realizácie: miestny úrad a mestská časť Bratislava-Petržalka.

5.   Časový harmonogram projektu: rok 2009-2010.

	  6.   Celková pripravenosť projektu a prípadné riziká jeho realizovateľnosti:
     V súčasnosti je schválená Koncepcia rozvoja informačných systémov mestskej časti,
   ktorá bude slúžiť ako podklad pre vypracovanie projektu. 

      7.    Kontaktná osoba pre projekt: vedúci oddelenia vnútornej správy a
     informatiky
     vedúci referátu informatiky
			
Projektový zámer je možné realizovať v rámci Operačného programu BSK, Prioritná os 2 – Vedomostná ekonomika. 
Hlavné oblasti zamerania  projektov budú pod Opatrením 2.2 – Informatizácia spoločnosti pre definovanie oprávnených projektov skupiny aktivít 2.2.1, kde budú využité výsledky štúdie realizovateľnosti projektov vypracovanej v rámci Operačného programu Informatizácia spoločnosti (OPIS), na základe ktorých bude realizovaná elektronizácia verejnej správy. 

Nasledovné aktivity sú:
. elektronizácia samosprávy a rozvoj elektronických služieb samosprávy – elektronický obeh dokumentov, vybudovanie infokioskov, možnosť poskytovania digitálnych služieb.

Riadiacim orgánom RO je: Úrad vlády SR